CELEX: 62015CN0085
Language: da
Date: 2015-02-19 00:00:00
Title: Sag C-85/15 P: Appel iværksat den 19. februar 2015 af Feralpi Holding SpA til prøvelse af dom afsagt af Retten (Anden Afdeling) den 9. december 2015 i sag T-70/10, Feralpi mod Kommissionen

4.5.2015   
            
            
               DA
            
            
               Den Europæiske Unions Tidende
            
            
               C 146/18
            
         Appel iværksat den 19. februar 2015 af Feralpi Holding SpA til prøvelse af dom afsagt af Retten (Anden Afdeling) den 9. december 2015 i sag T-70/10, Feralpi mod Kommissionen
   (Sag C-85/15 P)
   (2015/C 146/27)
   Processprog: italiensk
   
      Parter
   
   
      Appellant: Feralpi Holding SpA (ved avvocati G.M. Roberti og I. Perego)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Dom af 9. december 2014 ophæves helt eller delvist, for så vidt som Kommissionen blev frifundet for Feralpis søgsmål i sag T-70/10, og følgelig:
               
                           (i)
                        
                        
                           annulleres beslutningen helt eller delvist;
                        
                     
                           (ii)
                        
                        
                           og/eller annulleres eller i det mindste nedsættes den bøde, der blev pålagt Feralpi ved beslutningen.
                        
                     
         
               —
            
            
               Subsidiært ophæves dom af 9. december 2014 helt eller delvist, for så vidt som Kommissionen blev frifundet for Feralpis søgsmål i sag T-70/10 , og sagen hjemvises til Den Europæiske Unions Ret med henblik på, at denne ret træffer afgørelse i realiteten i betragtning af de bemærkninger, Domstolen måtte fremsætte.
            
         
               —
            
            
               Under alle omstændigheder nedsættes den bøde, der blev pålagt Feralpi ved beslutningen som følge af den urimeligt lange varighed af Rettens behandling i sag T-70/10.
            
         
               —
            
            
               Kommissionen tilpligtes at betale sagens omkostninger for såvel denne instans som i sag T-70/10.
            
         
      Anbringender og væsentligste argumenter
   
   Feralpi har fremsat seks appelanbringender med henblik på at godtgøre følgende:
   
               —
            
            
               Retten har begået en retlig fejl ved at fastslå, at kollegialitetsprincippet ikke er blevet tilsidesat i forbindelse med vedtagelsen af beslutningen.
            
         
               —
            
            
               Retten har tilsidesat artikel 10 i forordning nr. 773/2004 (1) og artikel 6 i den europæiske menneskerettighedskonvention (EMRK) ved at fastslå, at beslutningen kunne vedtages uden at fremsende en klagepunktsmeddelelse til appellanten og uden at sikre appellanten en udøvelse af retten til forsvar.
            
         
               —
            
            
               Retten har tilsidesat EMRK’s artikel 6 og artikel 41 i Den Europæiske Unions charter om grundlæggende rettigheder ved at fastslå, at den periode, der gik mellem afsigelsen af dom af 25. oktober 2007 i sag T-77/03 og vedtagelsen af beslutningen, ikke havde en urimeligt lang varighed.
            
         
               —
            
            
               Retten har foretaget en fejlagtig anvendelse af EKSF-traktatens artikel 65 og i det foreliggende tilfælde af begreberne aftale og samordnet praksis, der er relevante i henhold til den ovennævnte bestemmelse, samt af de relevante principper vedrørende bevisbyrden ved at anse det for fastslået, at der forelå et samlet og vedvarende kartel på det italienske marked for rundt armeringsstål i perioden 1989-1992 og 1993-1995, og at Feralpi deltog i dette kartel. I denne sammenhæng har Retten ikke taget hensyn til den særlige karakter af de retlige rammer for EKSF-traktaten, der finder anvendelse på sektoren for rundt armeringsstål. Retten foretog ligeledes en klar fordrejning af betydningen og rækkevidden af de væsentlige fremlagte beviser. I denne henseende er begrundelsen mangelfuld og ulogisk.
            
         
               —
            
            
               Retten har tilsidesat ligebehandlingsprincippet og proportionalitetsprincippet ved at undlade at udøve sin fulde prøvelsesret for at korrigere den retlige fejl, som Kommissionen begik ved sin vurdering af den specifikke vægt af Feralpi og de øvrige virksomheder, der var involveret i kartellet, ved fastlæggelsen af bødens grundbeløb.
            
         
               —
            
            
               Retten har tilsidesat bestemmelserne i chartrets artikel 47 , for så vidt som sagen ikke blev behandlet inden for en rimelig frist.
            
         
      (1)  Kommissionens forordning (EF) nr. 773/2004 af 7.4.2004 om Kommissionens gennemførelse af procedurer i henhold til EF-traktatens artikel 81 og 82 (EUT L 123, s. 18).